Logo

Description automatically generated

**Pályázati felhívás – ICF MAP program vezetésre**

**Teamcoaching mesterien**

Az ICF Magyar Tagozata 2022-ben újra megszervezi a MAP rendezvénysorozatát.

A rendezvénysorozat célja olyan, az ICF Magyar Tagozatához kapcsolódó MCC (Master Certified Coach) nemzetközi minősítéssel rendelkező, magyar nyelvű coachok bevonása oktatási programokba, amelyekkel a hazai coachok nemzetközi színvonalú, a legújabb trendeket követő és naprakész tudást érhetnek el, hazai helyszínen, magyar nyelven.

A 2022-es évben a téma: "Teamcoaching mesterien".

2021. június 18-án publikáltuk weboldalunkon a team coaching kompetenciákat magyar nyelven:

<https://www.coachingfederation.hu/icf-teamcoaching-kompetenciak/>

Az ICF Magyar Tagozata arra hív Benneteket, hogy legyetek aktív részesei a tagok folyamatos edukációjának!

Hozzatok olyan előadást/workshopot/módszert, amellyel példát/módszert mutattok a tagságnak arra, hogyan lehet a teamcoachingot mesterien működtetni!

Erre várjuk pályázataitokat!

**Keretek**:

1. Idén 3 alkalom megszervezését tervezzük!

**2022. tavasz (április-május)**

**2022. szeptember**

**2022. november**

2. Tekintettel arra, hogy a járványhelyzet okán nem akarunk olyat ígérni, amit nem tudunk megtartani, meghoztuk azt a döntést, hogy mindhárom alkalommal online találkozunk, alkalmanként 3,5 órában (rövid szünettel).

3. 3 pályázat kerül kiválasztásra

4. A pályázatnak két része van:

1. Jelentkezési dokumentáció, amit lejjebb találsz. Kérjük, hogy minden kérdésre válaszolj! A hiányos jelentkezéseket nem tudjuk figyelembe venni.
2. Maximum 5 perces videó készítése, amelynek követelményeit lentebb találod.

Ha bármi kérdésed van, keresd Segal Hajnit a [hajnalka.segal@coachingfederation.hu](mailto:hajnalka.segal@coachingfederation.hu) e-mail címen.

5. Beadási határidő: **2022. február 25. éjfél**

**A beadási határidő lejárta után, sajnos, már nem tudunk elfogadni pályázatokat!**

6. A pályázás alapfeltétele, hogy tagja legyél az **ICF Globalnak!**

7. Elbírálási határidő: 2022. március 18.

8. Értesítési határidő: 2022. március 21.

9. MAP időpont egyeztetés véglegesítése a nyertes pályázókkal: 2022. március 25.

1. **Kérlek, hogy töltsd ki a pályázat alábbi, írásos részét!**

|  |
| --- |
| **Név:** |
| **ICF minősítés:** |
| **E-mail cím:** |
| **Telefonszám:** |

**Programod címe (rövid, lényegretörő, és ami pontosan tükrözi a tartalmat):**

**MAP időpont preferencia** (ha mindegyikre pályázol nincs vele dolgod, ha van, akkor a számodra megfelelőt húzd alá)**:** tavasz/szeptember/november

**Módszertan**:

**Rövid leírás / beharangozó (150 szó vagy kevesebb):**

Ezt fogjuk használni a konferencia beharangozásához a honlapon és az egyéb csatornákon, amit a konferencia és az adott programelem népszerűsítésére használunk.

**A résztvevők minimális létszáma:**

Az online rendezvényeink tapasztalataiból kiindulva maximális létszámot nem tudunk vállalni, mert előfordulhat, hogy akár 35-40-en is bejelentkeznek egy-egy workshopra.

**A program módszere:**

□ Workshop

□ Előadás

□ Demonstráció

□ Más: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Extra igények / kérések:**

**Bemutatkozás:** (ne legyen több 100 szónál).Ezt fogjuk használni a MAP program népszerűsítésére a különböző csatornáinkon.

**A pályázat benyújtásával egyidejűleg vállalom, hogy amennyiben kiválasztásra kerülök, a CCEU igazolás bekérőjéhez szükséges adatokat angolul kitöltöm.**

**□** Igen

□ Nem

**II. Kérlek kövesd a pályázat videós anyagának követelményeit!**

A programod részletes bemutatását az alábbi szempontok alapján maximum 5 percben:

1. Térj ki arra, hogy a programod hogyan segíti a coachok szakmai vagy személyes tanulását!
2. Mi a célja a programodnak, mivel/hogyan távozzanak a résztvevők a programról?
3. Kérjük mesélj arról részleteiben, hogy hogyan tervezed a 3,5 óra felépítését!

A videót elegendő, ha a telefonoddal felveszed, nem professzionális kivitelezést kérünk.

Néhány apróság amire azért érdemes odafigyelni: a telefonod legyen stabil helyen (pl. állványon), a megvilágítás szemből jöjjön és ne legyen háttérzaj.

Az átküldés pedig valamelyik nagyméretű file küldő segítségével történjen: Mammutmail vagy Toldacuccot vagy WeTransfer.

**A pályázat elbírálása**

A pályázatokat egy 4 fős szakmai zsűri értékeli majd az alábbi szempontok szerint:

- Résztvevők tanulási vagy önreflexiós potenciálja

- Gyakorlatiasság (gyakorlat vs. elmélet aránya)

- A videó felvétel mennyire volt meggyőző (kiállás, összeszedettség)

- A videó felvétel mennyire volt összhangban a kérdésekre adott válaszokkal

- ICF team coaching kompetenciákkal mennyire van összhangban az átadni kívánt tartalom

A Bíráló Bizottság tagjai először külön-külön értékelik a beérkezett pályázatokat, majd közösen véglegesítik a döntésüket. Minden pályázó személyre szabott, szóbeli visszajelzésben részesül.

A pályázatokat és a videófelvételeket Segal Hajni részére küld el a [hajnalka.segal@coachingfederation.hu](mailto:hajnalka.segal@coachingfederation.hu) e-mail címre!

Köszönjük, hogy pályázol!

**Az ICF Magyar Tagozatának MAP szervező csapata**